SARLNUUS SONDAG 28 OKTOBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
28,235, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In die nuus vandag; 


ADVERTENSIES OP DIE WEB WERK VIR BEIDE LEDE EN ADVER- 
TEERDERS MAAR LET ASB. OP DIE VERSKIL 


KATLEGO ZABALA WEN DIE RUIMTE-OPSTELKOMPETISIE 
SARL-HMO-BAKENPROJEK GELOODS 

91 KANDIDATE SLAAG DIE RADIOAMATEUREKSAMEN 
ARRP-PROJEK BEGIN VORM ANNEEM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


ADVERTENSIES OP DIE WEB WERK VIR BEIDE LEDE EN ADVER- 
TEERDERS MAAR LET ASB. OP DIE VERSKIL 


Die SARL werk voortdurend daaraan om meer dienste aam sy lede te verskaf en 
ten einde dit te bereik kyk die SARL na innoverende metodes om dit te finansier. 
“Ons het ook onderneem om ledegeld so laag as moontlik te hou”, het die SARL 
se President, Graham Hartlett, ZS6GJH, gesê. “Ons bereik duidelik hierdie 
doelwit soos weerspieël in hierdie jaar se lidmaatskapfooi wat op dieselfde vlak 
as dié van verlede jaar is ten spyte van inflasionêre druk weens stygings in lone, 
posgeld, telefoonkoste en drukwerk. Hierbenewens het ons ook `n eenmalige 
afslag van 20% vir senior lede ingevoer. 


Die SARL verkry van sy inkomste uit adverteerders in Radio ZS en op die web. 
Hierdie diens is tot voordeel van beide die firmas wat adverteringsruimte koop 
en lede wat voordeel trek uit die inligting wat deur die adverteerders verstrek 
word. Ons stygende lidmaatskap en toenemende besoeke aan die web voorsien 
toenemende waarde aan die adverteerders. 


As `n diens aan lede voorsien die SARL hamads in Radio 7S en `n ruilfasiliteit 
kosteloos op die web. Hierdie twee dienste is duidelik bedoel vir individue 
wat van enige surplus persoonlike amateurradiotoerusting of soortgelyke items 
ontslae wil raak. Hierdie dienste is nie bedoel vir handeldryf nie; daarvoor is 


die advertensieruimte waarvoor betaal word, geskep. Handelaars en persone wat 
amateurradio- en ander toerusting vir wins wil verkoop, word na die betaalad- 
vertensieruimte verwys. Die SARL sal met graagte enige nuwe idees verwelkom 
oorweeg en sal met adverteerders saamwerk ten einde die beste kanale vir hulle 
beskikbaar te stel. Hulle moet hulle egter daarvan weerhou om die kanale te 
gebruik wat vir individuele radioamateurs daargestel is. Verkopers met enige 
spesifieke vereistes moet `n e-pos stuur aan secretary@sarl.org.za en dan sal die 
verantwoordelike raadslid met die eerste geleentheid kontak. 


KATLEGO ZABALA WEN DIE RUIMTE-OPSTELKOMPETISIE 


Verlede week het die Suid-Afrikaanse Amateurradio-Ontwikkelingstrust die 
kompetisie-inskrywings wat gedurende die 2007 ruimteweekgebeurtenis ontvang 
is, beoordeel. Leerders was die geleentheid gebied om op 10 Oktober met Mark 
Shuttleworth te praat en was gekies op die grondslag van 'n opstel oor “Die 
toekoms van Ruimte in ondersteuning van die Mensdom”. n Vyftienjarige 
student Katlego Zabala, van die Sekano-Ntoane Sekondêre skool is die wenner. 
Tydens n funksie by die NARS vroeg in Desember sal n skootrekenaar aan 
hom oorhandig word. Die beoordelaars gaan die ander inskrywings na en 
sal 5 bestes kies wat elkeen n 40 meter direkte omsettingsontvangerboustel 
sal ontvang. Katlego se opstel kan op www.sarl.org.za gelees word, klik op 
activities” en dan op “youth. 


SARL-HMO-BAKENPROJEK GELOODS 


Die SARL-HMO-bakenprojek is verlede Dinsdag formeel geloods tydens 
'n funksie in die Nasionale Amateurradiosentrum in Gauteng. Die eerste 
bakensenders is aan hulle gashere versend en sal binnekort op die lug wees. 
Die SARL-baken sal vir hierdie week `n spesiale boodskap insluit. Skakel 
in op 7 023 en luister na die boodskap wat in GG uitgesaai word. Lees die 
morsekode en stuur die booskap aan armi@sarl.org.za tesame met jou naam en 
kontakbesonderhede. Die eerste korrekte inskrywing wat op 6 November getrek 
sal word, sal die gelukkige eienaar van `n 2007 ARRL-handboek word. 


Besoek die nuwe bakenbladsye op die SARL se web vir 'n volledige tegniese 
beskrywing van die baken. Jy sal dit onder services” by www.sarl.org.za. vind. 
Stuur jou kommentaar aangaande die projek aan armi@sarl.org.za. 


91 KANDIDATE SLAAG DIE RADIOAMATEUREKSAMEN 


Uit `n totaal van 113 inskrywings het 101 kandidate die eksamen afgelê. `ʼn 
Totaal van 91 kandidate het geslaag. Die uitslae is op die webblad van die 
SARL beskikbaar. 


CO Reeks, wat die hoogste punte, 100%, in beide afdelings van die eksamen behaal 
het, spog met die roepsein ZSGBT. 


Die jongste kandidaat om die eksamen te slaag is die 14 jarige Suzette van Wyk, 
van die Elandspoort Hoërskool wat met die roepsein ZR6SVW spog. Suzette is 


een van die Itchen Valley Radio Club se beurskandidate, en sy voltooi die van 
Wyk familie se radioamateurstatus. 


Die oudste persoon om die eksamen te slaag is die 74 jarige WC Sygo wat die 
roesein ZU1SW verkry het. 


Kandidate word daaraan herinner dat die SARL `n ooreenkoms met OKOSA 
het wat bepaal dat kandidate wat geslaag het onmiddellik hulle roepseine mag 
gebruik mits `n voltooide lisensieaansoek en HF-assessering ook by die SARL 
ingedien is. 


Baie geluk aan al die kandidate wat geslaag het, en mag julle lewenslank hierdie 
wonderlike stokperdjie geniet. Indien jy hierdie keer nie die paal gehaal het nie, 
skryf in vir die volgende eksamen. 


ARRP-PROJEK BEGIN VORM ANNEEM 


Die Amateurradio Rigtingpeilingprojek begin vorm aanneem. Die SARL se Pres- 
ident, Graham Hartlett, het gedurende `n onlangse Presidentsnet aangekondig 
dat die SARL graag `n Suid-Afrikaanse span gedurende die volgende aantal 
jare na die Europese ARRP-kampioenskappe sal wil stuur. Dit beteken dat 
verskeie spanne in Suid-Afrika gebou sal moet word om uiteindelik in Europa 
te kan kompeteer. Die internasionale kompetisie vind in verskeie kategorieë 
plaas en na advies van die organiseerders, het die SARL besluit om met die 
jeug op 80 m te konsentreer. 80 m is gekies omdat dit die beste intreemodus is. 
Gedurende die kompetisie moet die deelnemende span verskeie bakens wat op 
dieselfde frekwensie werk, opspoor. In die BHF-kategorie moet die span tussen 
baie gereflekteerde seine onderskei, wat dit vir nuwelinge baie moeilik maak om 
in die kompetisie te presteer. Die SARL het nie BHE-ARRP vir die toekoms 
uitgesluit nie, maar om op HF te konsentreer sal `n Suid-Afrikaanse span `n 
beter kans staan om @rens te kom. 


Klubs en individue word uitgenooi om op 25 November aan die Integnet deel te 
neem waartydens moets en moenies van ARRP bespreek gaan word en om die 
volgende stap te beplan, wat `n demonstrasie, of selfs `n klein kompetisie, sal 
wees tydens die SARL se nasionale konvensie volgende jaar in Bloemfontein. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees behalwe gedurende 
30 tot 31 Oktober wanneer aktiewe vlakke verwag word. Die verwagte effektiewe 
sonvlektelling sal gedurende die komende week minder as 5 wees. Ten spyte van 
die koel weer is die DX-toestande gelukkig bietjie warmer, veral die Noord-Suid 
paaie. 15 m en 20 m is die beste keuse vir DX met moontlike 10, 15 en 20 m- 
openinge vanaf 13:00 SAT na Indië. Daar is `n moontlikheid van 20) m-openinge 
na, Australië vanaf 06:00. Vanaf ongeveer 15:00 is daar moontlike 15 en 20 m- 
openinge na Europa. Vanaf ongeveer 18:00 is daar moontlike 15, 20 en 80 m 
openinge na die VSA. 


Vir die morsekode en digitale -entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Verder is dit nou weer die tyd om saans 
kontakte te maak vir jou 80 m-WAZS-toekenning. Dit is nou as die donder- 
storms vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


25 November TIntegnet aangaande ARRP; 30 November Sluitingsdatum vir 
nominasies vir SARL-Raadslede. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel is. 


'n Voorspoedige week word aan almal toegewens, 738. 


/EX 


